./data/phi0474/phi013/phi0474.phi013.perseus-lat2.xml
M. Tullius Cicero
nunc vero quae tua est ista vita? sic enim iam							tecum loquar, non ut odio permotus esse videar, quo debeo, sed ut							misericordia, quae tibi nulla debetur  venisti paulo ante in							senatum  quis te ex hac tanta frequentia, tot ex tuis amicis ac necessariis salutavit? si hoc post							hominum memoriam contigit nemini, vocis exspectas contumeliam, cum sis							gravissimo iudicio taciturnitatis oppressus? quid, quod							adventu tuo ista subsellia vacuefacta sunt, quod omnes consulares qui							tibi persaepe ad caedem constituti fuerunt, simul atque adsedisti,							partem istam subselliorum nudam atque inanem reliquerunt, quo tandem							animo tibi ferendum putas?